CELEX: 62013CN0211
Language: mt
Date: 2013-04-19 00:00:00
Title: Kawża C-211/13: Rikors ippreżentat fid- 19 ta’ April 2013 — Il-Kummissjoni Ewropea vs Ir-Repubblika Federali tal-Ġermanja

15.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 171/23
            
         Rikors ippreżentat fid-19 ta’ April 2013 — Il-Kummissjoni Ewropea vs Ir-Repubblika Federali tal-Ġermanja
   (Kawża C-211/13)
   2013/C 171/45
   Lingwa tal-kawża: il-Ġermaniż
   
      Partijiet
   
   
      Rikorrenti: Il-Kummissjoni Ewropea (rappreżentanti: W. Mölls u W. Roels, aġenti)
   
      Konvenuta: Ir-Repubblika Federali tal-Ġermanja
   
      Talbiet
   
   
               —
            
            
               tiddeċiedi li r-Repubblika Federali tal-Ġermanja naqset milli twettaq l-obbligi tagħha taħt l-Artikolu 63 TFUE billi adottat u żammet regoli li jipprovdu li, fl-applikazzjoni tat-taxxa fuq is-suċċessjoni u d-donazzjoni marbuta ma’ beni immobbli li jinsab fil-Ġermanja, jingħata biss tnaqqis mit-taxxa limitat, meta d-donatur jew il-mejjet u l-akkwirent ikunu residenti fi Stat Membru ieħor fil-mument tas-suċċessjoni jew tad-donazzjoni, filwaqt li jingħata tnaqqis ogħla sew, meta mill-inqas waħda miż-żewġ persuni kkonċernati tkun tirresjedi fil-Ġermanja f’dak il-mument.
            
         
               —
            
            
               tikkundanna lir-Repubblika Federali tal-Ġermanja għall-ispejjeż.
            
         
      Motivi u argumenti prinċipali
   
   It-tassazzjoni fuq is-suċċessjoni u d-donazzjoni hija mnaqqsa fid-dritt Ġermaniż bi tnaqqis relattivament għoli, b’mod partikolari fil-każ ta’ suċċessjonijiet u ta’ donazzjonijiet bejn miżżewġin, bejn ġenituri u wlied, kif ukoll bejn ċerti qraba. Madankollu, dan it-tnaqqis għoli japplika biss meta l-Ġermanja teżerċita setgħa illimitata ta’ tassazzjoni, filwaqt li fil-każ ta’ setgħa limitata ta’ tassazzjoni, ikun applikabbli biss tnaqqis fiss ta’ ammont inferjuri. Skont il-kriterji li l-Qorti tal-Ġustizzja esponiet fis-sentenza Mattner
       (1), din il-leġiżlazzjoni ma hijiex kompatibbli mal-Artikolu 63 TFUE.
   
      (1)  Sentenza tat-22 ta’ April 2010, Mattner, C-510/08, Ġabra p. I-3553.